钦定古今图书集成/明伦汇编/氏族典/第435卷 > 《廖用贤尚友录》 > 左企弓
## 钦定古今图书集成/明伦汇编/氏族典/第435卷 > 《廖用贤尚友录》 > 左企弓

按《金史左企弓传》：“企弓字君财。八世祖皓，后唐棣州
刺史，以行军司马戍燕。辽取燕，使守蓟，因家焉。企弓
中进士，再迁莱州观察判官。自御史出为中京副留
守，累迁知三司使事。天庆末，拜中书侍郎平章事。时
辽主闻金已克中京，将西幸以避之，企弓谏，不听。辽
主自鸳鸯泺亡保阴山。秦晋国王耶律捏里自立，改”
元德兴，企弓加侍中。太祖驻跸燕京城南，企弓等奉
表降，太祖俾复旧职。将赴广宁，张觉使人杀之。谥恭
烈。